open-index/open-wikipedia-markdown huggingface dataset:
รุ่งอรุณ

**รุ่งอรุณ** () เป็นพันธุ์ไม้พื้นเมืองของประเทศจีนตอนใต้ อยู่ในวงศ์แคหางค่าง และอยู่ในสกุล *[[Campsis]]*

เดิมรุ่งอรุณมีชื่อวิทยาศาสตร์ว่า *Bignonia grandiflora* Thunb. ตั้งแต่ปี พ.ศ. 2327 โดย คาร์ล ปีเตอร์ ธุนแบร์ก นักธรรมชาติวิทยาชาวสวีเดน ตีพิมพ์ผลงานในหนังสือ "Flora Japonica" แต่ในปี พ.ศ. 2437 คาร์ล โมริซ ชูมันน์ พบว่ารุ่งอรุณน่าจะถูกจัดในสกุล *Campsis* มากกว่า จึงได้ตีพิมพ์ย้ายรุ่มอรุณมาอยู่ในสกุล *[[Campsis]]*

รุ่งอรุณนั้นจากการศึกษาทางสัณฐานวิทยาและชีวโมเลกุลพบว่ารุ่งอรุณและมธุลดาเคยเป็นพืชชนิดเดียวกันและขึ้นอยู่ในบริเวณเดียวกันมาก่อน โดยอ้างอิงทฤษฎีที่ว่าพื้นที่ทางเอเชียตะวันออกเคยเชื่อมติดกับทวีปอเมริกาเหนือโดยเรียกส่วนนี้ว่า "Bering land bridge" และต่อมาเมื่อมีช่องแคบเบริ่งเกิดขึ้นทำให้มีวิวัฒนาการแยกเป็นต่างชนิดกันเมื่อประมาณ 24.4 ล้านปีก่อน

## ความหมายของชื่อ
ชื่อวิทยาศาสตร์ของรุ่งอรุณที่ว่า ***Campsis grandiflora*** โดยชื่อสกุลที่ว่า "*[[Campsis]]*" มาจากภาษากรีกว่า "kampe" ที่แปลว่า โค้งงอ (something bent) สื่อถึงพืชที่มีหลอดดอกยาวและโค้ง ส่วนชื่อชนิดว่า "*grandiflora*" มาจากภาษาละติน แปลว่า ดอกขนาดใหญ่

## ลักษณะทางพฤกษศาสตร์
รุ่งอรุณเป็นไม้พุ่มกึ่งเลื้อย ผลัดใบ ขนาดกลาง อายุหลายปี เลื้อยไปได้ไกลถึง 6 เมตร บางครั้งพบมีรากพิเศษขึ้นเป็นกระจุกรอบข้อ ใบประกอบแบบขนนกปลายคี่ ออกตรงข้ามสลับตั้งฉาก ใบย่อย 4-5 คู่ ปลายใบแหลม ขอบใบ หยักฟันเลื่อย ดอกออกเป็นช่อกระจุกตามซอกใบและปลายยอด ดอกรูปกรวยมี 4-10 ดอกย่อย กลีบดอกสีส้มอมแดง โคนกลีบเชื่อมติดกันเป็นหลอด ปลายกลีบแผ่ออกเป็น 5 กลีบ กลีบมีสีส้มเข้มเป็นแนวยาว เส้นผ่าศูนย์กลางดอกบาน 4-5 เซนติเมตร

## การขยายพันธุ์
รุ่งอรุณขยายพันธุ์ได้ง่ายโดยการปักชำกิ่ง ชอบแสงแดดจัด ดินร่วนระบายน้ำได้ดี สามารถให้ร่มเงาได้ดี ควรปลูกในที่แสงแดดจัดจะทำให้ดอกดกและออกดอกตลอดปี

## ประโยชน์
รุ่งอรุณมีประโยชน์ด้านสมุนไพร โดยพบว่าในประเทศจีนใช้เป็นสมุนไพรสำหรับขับปัสสาวะ

## อ้างอิง
* สราวุธ สังข์แก้ว, อัจฉรา ตีระวัฒนานนท์ (2012). **งามพรรณพฤกษา** ชุดวัลยชาติ ตอน รุ่งอรุณ **วารสาร อพวช.**, พ.ศ. 2556, 126, หน้าที่ 48-49.

## แหล่งข้อมูลอื่น

หมวดหมู่:วงศ์แคหางค่าง
หมวดหมู่:สมุนไพรจีน
ทางหลวงท้องถิ่นสายแยกทางหลวงหมายเลข 41 - แหลมโตนด

**ทางหลวงท้องถิ่นสายแยกทางหลวงหมายเลข 41 - แหลมโตนด** หรือ **ทางหลวงท้องถิ่น พท.ถ 42-001** เริ่มต้นจากทางหลวงแผ่นดินหมายเลข 41 (ถนนสายเอเชีย) ตำบลบ้านพร้าว อำเภอป่าพะยอม เป็นเส้นทางลัดไปบ้านขอนหาด มีระยะทางประมาณ 12 กิโลเมตร สภาพสองข้างทางเป็นทุ่งนาตลอดทาง ช่วงหน้าฝนน้ำจะท่วมข้างทาง ปัจจุบันเส้นทางนี้อยู่ในการควบคุมขององค์กรปกครองส่วนท้องถิ่น แต่เดิมมีฐานะเป็นทางหลวงแผ่นดินหมายเลข 4182 และอยู่ในความรับผิดชอบของแขวงการทางพัทลุง

## รายชื่อทางแยก
*  (เริ่มต้น) ทางหลวงแผ่นดินหมายเลข 41
* ทางหลวงชนบท พท.3025
*  (สิ้นสุด) ทางหลวงชนบท พท.4024
## สถานที่สำคัญ
* สถานีรถไฟแหลมโตนด

หมวดหมู่:ถนนในจังหวัดพัทลุง
พท.ถ 42-001
พระเจ้าเอลฟ์เวียร์ดแห่งเวสเซกซ์

**พระเจ้าเอลฟ์เวียร์ดแห่งเวสเซกซ์** () พระราชโอรสองค์โตในพระเจ้าเอ็ดเวิร์ดและเอลฟ์เฟลดพระมเหสีพระองค์ที่ 2 ของพระเจ้าเอ็ดเวิร์ด พระองค์ทรงเป็นกษัตริย์แห่งแห่งเวสเซ็กซ์แต่ทรงถูกนับว่าเป็นพระมหากษัตริย์แห่งอังกฤษด้วยเช่นกัน

## อ้างอิง

## แหล่งข้อมูลอื่น
* Miller, Sean, "Æthelstan" in M. Lapidge et al. (eds), *The Blackwell Encyclopedia of Anglo-Saxon England.* Blackwell, London, 1999. ISBN 0-631-22492-0
* Walker, Ian. *Mercia and the Making of England*. Sutton: Stroud, 2000. ISBN 0-7509-2131-5.
* Lapidge, Michael. "Some Latin Poems as Evidence for the Reign of Athelstan." In *Anglo-Latin Literature 900–1066*, ed. M. Lapidge. London, 1993.
* Williams, Ann, "Some Notes and Considerations on Problems Connected with the English Royal Succession, 860–1066", *Proceedings of the Battle Conference, 1978*, R. Allen Brown, ed., Boydell & Brewer, 1979, 144–167.
* Yorke, Barbara. *Bishop Æthelwold. His Career and Influence*. Woodbridge, 1988.
* "Ælfweard 4 (male)." *[http://www.pase.ac.uk/pase/apps/DisplayPerson.jsp?personKey=8967 Prosopography of Anglo-Saxon England]*. Accessed: 2009-04-08.

หมวดหมู่:พระมหากษัตริย์อังกฤษ
พระเจ้าอุมแบร์โตที่ 1 แห่งอิตาลี

**พระเจ้าอุมแบร์โตที่ 1** (; 14 มีนาคม ค.ศ. 1844 – 29 กรกฎาคม ค.ศ. 1900) เป็นพระมหากษัตริย์แห่งอิตาลี ตั้งแต่ 9 มกราคม ค.ศ. 1878 จนกระทั่งถูกลอบปลงพระชนม์ในวันที่ 29 กรกฎาคม ค.ศ. 1900

## พระราชประวัติ
อุมแบร์โตที่ 1 พระราขสมภพเมื่อวันที่ 14 มีนาคม ค.ศ. 1844 เป็นพระราชโอรสในวิตโตรีโอ เอมานูเอเลที่ 2 แห่งอิตาลี และอาร์ชดัชเชสอาเดิลไฮท์แห่งออสเตรีย พระองค์ทรงเป็นผู้ที่ต่อต้านแนวคิดอนาธิปไตยอย่างมาก พระองค์ทรงสั่งการให้มีการสังหารหมู่ในมิลาน แต่แล้วพระองค์ก็ถูกลอบปลงพระชนม์หลังจากเหตุการณ์นั้นสองปี โดยกลุ่มลัทธิอนาธิปไตย พระองค์สวรรคตเมื่อวันที่ 29 กรกฎาคม ค.ศ. 1900 ขณะมีพระชนมายุได้ 56 พรรษา

## อ้างอิง


## แหล่งข้อมูลอื่น
* External link: Genealogy of recent members of the House of Savoy

หมวดหมู่:พระมหากษัตริย์อิตาลี
หมวดหมู่:มกุฎราชกุมารแห่งอิตาลี
หมวดหมู่:ราชวงศ์ซาวอย
หมวดหมู่:พระราชโอรสในพระมหากษัตริย์
หนูนา

**หนูนา** โดยทั่วไปแล้วหมายถึง สัตว์ฟันแทะจำพวกหนูที่อาศัยอยู่ในนาข้าวหรือพื้นที่เกษตรกรรมต่าง ๆ ถือเป็นศัตรูพืชที่สำคัญอย่างหนึ่ง ซึ่งได้แก่
*หนูในวงศ์ Muridae ได้แก่ หนูท้องขาว (*Rattus rattus*), หนูนาใหญ่ (*R. argentiventer*), หนูนาเล็ก (*R. losea*), หนูนอร์เวย์ (*R. norvegicus*), หนูป่ามลายู (*R. iomamicus*), หนูจี๊ด (*R. exulans*), หนูหริ่งนาหางยาว (*Mus caroli*), หนูหริ่งนาหางสั้น (*M. cervicolor*)  และหนูพุก (*Bandicota* spp.) เป็นหนูที่แพร่ระบาดไปในหลายพื้นที่ของภูมิภาคเอเชียตะวันออกเฉียงใต้
*หนูในวงศ์ Cricetidae อันเป็นวงศ์เดียวกับแฮมสเตอร์ เป็นวงศ์ของหนูขนาดเล็ก หลายชนิดแพร่ระบาดในพื้นที่ทวีปยุโรปและทวีปอเมริกา

สำหรับบุคคลอาจหมายถึง
* หนึ่งธิดา โสภณ นักแสดงหญิงชาวไทย
* กัญจนา ศิลปอาชา นักการเมืองหญิงชาวไทย

## อ้างอิง
มธุลดา

**มธุลดา** () เป็นพันธุ์ไม้พื้นเมืองของทวีปอเมริกาเหนือ ทางตะวันออกของทวีป 

มธุลดานั้นจากการศึกษาทางสัณฐานวิทยาและชีวโมเลกุลพบว่ามธุลดาและรุ่งอรุณเคยเป็นพืชชนิดเดียวกันและขึ้นอยู่ในบริเวณเดียวกันมาก่อน โดยอ้างอิงทฤษฎีที่ว่าพื้นที่ทางเอเชียตะวันออกเคยเชื่อมติดกับทวีปอเมริกาเหนือโดยเรียกส่วนนี้ว่า "Bering land bridge" และต่อมาเมื่อมีช่องแคบเบริ่งเกิดขึ้นทำให้มีวิวัฒนาการแยกเป็นต่างชนิดกันเมื่อประมาณ 24.4 ล้านปีก่อน

## อ้างอิง
* สราวุธ สังข์แก้ว, อัจฉรา ตีระวัฒนานนท์ (2012). งามพรรณพฤกษา ชุดวัลยชาติ ตอน รุ่งอรุณ วารสาร อพวช., พ.ศ. 2556, 126, หน้าที่ 48-49.

## แหล่งข้อมูลอื่น

*''Campsis radicans'' images at bioimages.vanderbilt.edu 

หมวดหมู่:วงศ์แคหางค่าง
OGLE-2005-BLG-390Lb

**OGLE-2005-BLG-390Lb** เป็นดาวเคราะห์นอกระบบซูเปอร์เอิร์ธ ที่โคจรรอบดาวฤกษ์OGLE-2005-BLG-390L ซึ่งตั้งอยู่ห่างจากโลก 21,500 ± 3,300 ปีแสง ใกล้กับศูนย์กลางของดาราจักรทางช้างเผือก

## อ้างอิง

## แหล่งข้อมูลอื่น

### ดูเพิ่ม
* MOA collaboration
* OGLE collaboration
* Planet Homepage 

### ข่าว
*  
* 
* 

### วิดีโอ

*  

หมวดหมู่:ซูเปอร์เอิร์ธ
หมวดหมู่:ดาวเคราะห์นอกระบบ
หมวดหมู่:กลุ่มดาวแมงป่อง
หมวดหมู่:ดาวเคราะห์คล้ายโลก
หมวดหมู่:ดาวเคราะห์นอกระบบที่ค้นพบในปี พ.ศ. 2549
หอระฆังซันมาร์โก

alt=|thumb|หอระฆังซันมาร์โก
thumb|หอระฆังซันมาร์โก
thumb|right|220px|มหาวิหารซันมาร์โก

**หอระฆังซันมาร์โก** (, ) คือ หอระฆังของมหาวิหารซันมาร์โก ในเมืองเวนิส ประเทศอิตาลี ตั้งอยู่ในลานซันมาร์โก (Piazza San Marco) หอระฆังแห่งนี้คือหนึ่งในสถานที่ที่ผู้คนจดจำได้มากที่สุดของเมือง

หอระฆังสูง 98.6 เมตร (323 ฟุต) ตั้งอยู่บนมุมของลานซันมาร์โก ใกล้กับด้านหน้ามหาวิหารซันมาร์โก หอระฆังแห่งนี้มีรูปแบบที่เรียบง่าย สร้างอิฐสี่เหลี่ยมเรียงกันเป็นชั้น ๆ เหนือขึ้นไปมีระเบียงล้อมรอบหอระฆัง ซึ่งประกอบด้วยระฆัง 5 ใบ ส่วนบนของหอระฆังเป็นลูกบาศก์สี่เหลี่ยมที่มีรูปหน้าของสิงโตซันมาร์โก (Lion of Saint Mark) ประดับอยู่โดยรอบ ซึ่งเป็นสัญลักษณ์ของสาธารณรัฐเวนิสและตัวแทนผู้หญิงของเมืองเวนิส หลังคาของหอระฆังถูกครอบด้วยยอดแหลมทรงพีระมิด และยอดบนสุดประดับด้วยกังหันอากาศ (weather vane) ในรูปแบบของอัครทูตสวรรค์กาเบรียล (archangel Gabriel) หอระฆังแห่งนี้สร้างขึ้นในรูปแบบของหอเดิม ที่สร้างตั้งแต่ ค.ศ. 1514 โดยหอระฆังปัจจุบันถูกสร้างขึ้นใหม่ใน ค.ศ. 1912 หลังจากการพังทลายใน ค.ศ. 1902 และมีซ่อมใหม่ฐานรากใหม่เพื่อที่จะหยุดการทรุดตัวของหอระฆัง

## การจำลองอาคาร

หอระฆังซันมาร์โกเป็นแรงบันดาลใจในการออกแบบอาคารอื่น ๆ ทั่วโลก โดยเฉพาะอาคารต่าง ๆ ในเขตเมืองเวนิช ที่ออกแบบอาคารใกล้เคียงกับหอระฆังแต่มีขนาดเล็กกว่า แบบจำลองหอระฆังซันมาร์โกยังปรากฏอยู่ทั่วโลก ได้แก่
* ศาลาว่าการนครบริสเบน เมืองบริสเบน ออสเตรเลีย
* แดเนียล & ฟิสเชอร์ทาวเวอร์ เมืองเดนเวอร์ สหรัฐอเมริกา
* 14 วอลล์ สตรีท นครนิวยอร์ก สหรัฐอเมริกา
* ตึกเมโทรโพลิแทน ไลฟ์ อินชัวเรนซ์ นครนิวยอร์ก สหรัฐอเมริกา
* เดอะเวเนเชียน (ลาสเวกัส) เมืองลาสเวกัส สหรัฐอเมริกา 
* เดอะเวเนเชี่ยนมาเก๊า เขตบริหารพิเศษมาเก๊า
* เขตอิตาลี วอลต์ดิสนีย์เวิลด์ รัฐฟลอริดา สหรัฐอเมริกา 
* เวเนเชียน ทาวเวอร์ เมืองบาร์เซโลนา ประเทศสเปน

หมวดหมู่:หอระฆังในประเทศอิตาลี
หมวดหมู่:หอคอยในประเทศอิตาลี
หมวดหมู่:สิ่งก่อสร้างในเวนิส
แฟร์อัม

thumb|ย่านค้าขายในแฟร์อัม ในเดือนธันวาคม ค.ศ. 2006

**แฟร์อัม** () เป็นเมืองตลาดทางตะวันออกเฉียงใต้ของแฮมป์เชอร์ ประเทศอังกฤษ ตั้งอยู่ระหว่างเมืองเซาแทมป์ตันและพอร์ตสมัท มีอุตสาหกรรมที่เกี่ยวกับดิน ผลิตอิฐ กระเบื้อง เครื่องปั้นดินเผา มาแต่เนิ่นนาน  ปัจจุบันเศรษฐกิจหลักของเมืองแฟร์อัมได้แก่ ร้านขายปลีก คิดเป็น 15% ของประชากรท้องถิ่น

หมวดหมู่:เมืองในเทศมณฑลแฮมป์เชอร์
ฟอลุน

**ฟอลุน** () เป็นเมืองในประเทศสวีเดน มีประชากร 37,291 คน ในปี ค.ศ. 2010 ฟอลุนมีชื่อเสียงด้านการทำเหมืองทองแดงและยังคงมีความสำคัญอยู่ทั้งด้านการให้บริการและอุตสาหกรรม แม้เหมืองจะปิดตั้งแต่ปี ค.ศ. 1992 แล้ว ในปี ค.ศ. 2001 เหมืองทองแดงฟอลุนได้รับขึ้นทะเบียนเป็นมรดกโลกโดยยูเนสโก

## อ้างอิง

หมวดหมู่:เมืองในประเทศสวีเดน
โปรโพฟอล

**โปรโพฟอล** (Propofol) หรือชื่อทางการค้าคือ **ดิปริแวน** (Diprivan) เป็นสารออกฤทธิ์สั้นที่ส่งผลต่อการลดลงของระดับสติสัมปชัญญะ โดยให้ยาด้วยวิธีการฉีดเข้าเส้นเลือดดำ การใช้ทางการแพทย์ได้แก่ การนำสลบและรักษาระดับของการวางยาสลบ การระงับประสาทสำหรับผู้ป่วยที่ใช้เครื่องช่วยหายใจ และการระงับประสาทเพื่อทำหัตถการ โปรโพฟอล ยังใช้กันทั่วไปในสัตวแพทยศาสตร์ โปรโพฟอล ได้รับการอนุมัติสำหรับการใช้งานในกว่า 50 ประเทศ โดยถูกผลิตในรูปแบบของยาสามัญ

ในทางเคมี โปรโพฟอล ไม่เกี่ยวข้องกับบาร์บิทูเรท และมีบทบาทส่วนใหญ่เข้ามาแทนที่ของ โซเดียมไธโอเพนเทล (เพนโทเธล) สำหรับการชักนำสลบ เนื่องจากการคืนฤทธิ์ของ โปรโพฟอล สามารถทำได้รวดเร็วและชัดเจนมากกว่าเมื่อเทียบกับ ไธโอเพนเทล 

โปรโพฟอล ไม่จัดว่าเป็นยาแก้ปวดดังนั้น ออพไพออยด์ เช่น เฟนทาเนียล อาจถูกใช้ร่วมกับ โปรโพฟอล เพื่อบรรเทาความเจ็บปวด โปรโพฟอล ได้รับการขนานนามว่า "น้ำนมความจำเสื่อม" (เล่นคำจากน้ำนมแมกนีเซีย) เพราะลักษณะที่ปรากฏเหมือนน้ำนมในการเตรียมยาฉีดเข้าเส้นเลือดดำ

## อ้างอิง

## แหล่งข้อมูลอื่น
* Diprivan web site run by AstraZeneca
* Detailed pharmaceutical information 
* U.S. National Library of Medicine: Drug Information Portal – Propofol

หมวดหมู่:ยาสลบทั่วไป
หมวดหมู่:ฟีนอล
หมวดหมู่:สารเคมีสำหรับเวชศาสตร์ฉุกเฉิน
โฮโลน

thumb|โฮโลน

**โฮโลน** ( ; ) เป็นเมืองชายฝั่งทะเล เป็นส่วนหนึ่งของเขตมหานครเทลอาวีฟ ในประเทศอิสราเอล เมืองมีประชากร 184,700 คน เป็นเมืองในเขตอุตสาหกรรมที่ใหญ่เป็นอันดับ 2 ของอิสราเอล รองจากไฮฟา

## อ้างอิง

หมวดหมู่:เมืองในประเทศอิสราเอล
เอชดี 40307 ดี

**เอชดี 40307 ดี** () เป็นดาวเคราะห์นอกระบบที่โคจรรอบดาวฤกษ์ เอชดี 40307 ตั้งอยู่ห่างจากโลกประมาณ 42 ปีแสง ในทิศทางใต้ของกลุ่มดาวขาตั้งภาพ ดาวเคราะห์ดวงนี้คันพบโดยใช้วิธีการรัศมีความเร็ว ใช้อุปกรณ์ตรวจวัดความเร็วเชิงรัศมีของดาวฤกษ์ความแม่นยำสูง เครื่องช่วยในเดือนมิถุนายน ค.ศ. 2008 มันเป็นขนาดใหญ่ที่สุดในหกดาวเคราะห์ในระบบที่นำเสนอ ดาวเคราะห์เป็นที่น่าสนใจเป็นดาวแห่งนี้มีโลหะที่ค่อนข้างต่ำ การสนับสนุนสมมติฐานที่ว่าเป็นโลหะที่แตกต่างกันใน protostars กำหนดประเภทของดาวเคราะห์ที่พวกเขาจะรูปแบบ

## อ้างอิง

## แหล่งข้อมูลอื่น
* 
* 

หมวดหมู่:ดาวเคราะห์นอกระบบที่ตรวจพบโดยวิธีวัดความเร็วแนวเล็ง
หมวดหมู่:ดาวเคราะห์นอกระบบ
หมวดหมู่:กลุ่มดาวขาตั้งภาพ
หมวดหมู่:ซูเปอร์เอิร์ธ
หมวดหมู่:ดาวเคราะห์นอกระบบที่ค้นพบในปี พ.ศ. 2551
เพลาเอิน

**เพลาเอิน** () เป็นเมืองในรัฐแซกโซนี ประเทศเยอรมนี ตั้งอยู่ทางตะวันออก-ตอนกลางของประเทศ เมืองตั้งอยู่ใกล้ชายแดนรัฐบาวาเรีย และสาธารณรัฐเช็ก บนฝั่งแม่น้ำไวส์เซอเอลสเตอร์ เมืองนี้ตกเป็นของแซกโซนีใน ค .ศ. 1466

หมวดหมู่:เมืองในประเทศเยอรมนี
หมวดหมู่:รัฐซัคเซิน
หมู่เกาะคอรัลซี

**หมู่เกาะคอรัลซี** () เป็นหมู่เกาะซึ่งเป็นดินแดนที่ตั้งอยู่ทางตะวันออกเฉียงเหนือของ รัฐควีนส์แลนด์ ประเทศออสเตรเลีย อาณาเขตดินแดนครอบคลุม  ส่วนใหญ่เป็นมหาสมุทร จุดที่สูงที่สุดในดินแดนนี้คือเกาะเคโท

## หมายเหตุ

## อ้างอิง

## แหล่งข้อมูลอื่น
* Coral Sea Islands History and the list of other Australia territories (Australian Government, Attorney-General's Department)

หมวดหมู่:เกาะในประเทศออสเตรเลีย
หมวดหมู่:รัฐและดินแดนของประเทศออสเตรเลีย
แช็สแกบูแยโยวิตแซ

**แช็สแกบูแยโยวิตแซ** (, ) หรือ **บุทไวส์** (, ) เป็นนครในประเทศเช็กเกีย เป็นเมืองใหญ่ที่สุดในแคว้นเซาท์โบฮีเมีย ตั้งอยู่บนฝั่งแม่น้ำเวิลตาวา เมืองนี้ก่อตั้งขึ้นเมื่อราว ค.ศ. 1265 เป็นเมืองต้นกำเนิดของเบียร์บัดไวเซอร์

## ประชากร
ประชากรเมืองในปัจจุบันส่วนใหญ่ประกอบด้วยชาวเช็ก (94.9% ใน ค.ศ. 2001) กับชาวสโลวัก 1.15% ในอดีต เมืองนี้มีผู้มีเชื้อสายเยอรมันที่เคยเป็นประชากรส่วนใหญ่ตั้งแต่สมัยกลาง เมืองนี้ยังคงเป็นดินแดนส่วนแยกที่พูดภาษาเยอรมันจนถึง ค.ศ. 1880 หลังจากชาวเช็กกลายเป็นประชากรส่วนใหญ่ จนกระทั่งสงครามโลกครั้งที่สองสิ้นสุดลง ตัวเมืองมีชาวเยอรมันเป็นชนกลุ่มน้อยหลัก (ประมาณ 15.5% ใน ค.ศ. 1930) เช่น อัตราระหว่างชาวเยอรมันกับชาวเช็กใน ค.ศ. 1880 อยู่ที่ชาวเยอรมัน 11,829 คนต่อชาวเช็ก 11,812 คน ใน ค.ศ. 1890: 11,642 ต่อ 16,585, ใน ค.ศ. 1900: 15,400 ต่อ 23,400, ใน ค.ศ. 1910: 16,900 ต่อ 27,300 และใน ค.ศ. 1921: 7,415 ต่อ 35,800 ประชากรชาวเยอรมันทั้งหมดถูกขับออกไปใน ค.ศ. 1945 ตามกฤษฎีกาแบแน็ชและความตกลงพ็อทซ์ดัม

## ภูมิอากาศ

## เมืองพี่เมืองน้อง
thumb|270px|เรือนักท่องเที่ยวบนแม่น้ำที่แช็สแกบูแยโยวิตแซ
แช็สแกบูแยโยวิตแซเป็นเมืองพี่เมืองน้องกับเมืองดังนี้:
* ลินทซ์ ประเทศออสเตรีย
* ลอรีย็อง ประเทศฝรั่งเศส
* ญิตรา ประเทศสโลวาเกีย
* พัสเซา ประเทศเยอรมนี
* ซูล ประเทศเยอรมนี

## อ้างอิง

## แหล่งข้อมูลอื่น

*Official website 
*Official website 
*Visit České Budějovice
*Virtual Tourist tour of České Budějovice
*Region of České Budějovice
*České Budějovice on DiscoverCzech Travel Agency
*České Budějovice  – tourism, basic facts, accommodation
*České Budějovice at the official website of the Czech Republic 
*Virtual show

หมวดหมู่:เมืองในประเทศเช็กเกีย
หมวดหมู่:แคว้นเซาท์โบฮีเมีย
แอโครเทียรีและดิเคเลีย

**แอโครเทียรีและดิเคเลีย** () เป็นดินแดนโพ้นทะเลของสหราชอาณาจักร แอโครเทียรีและดิเคเลียเป็นพื้นที่ฐานอำนาจอธิปไตยตั้งอยู่บนเกาะไซปรัส ซึ่งบริหารจัดการโดยกองทัพสหราชอาณาจักร หน่วยงานที่มีหน้าที่ดูแลที่นี่คือกระทรวงกลาโหม ดินแดนนี้มีพื้นที่ทั้งหมด 254 ตารางกิโลเมตร มีประชากรประมาณ 7,500 คน ดินแดนนี้เป็นดินแดนที่มีข้อพิพาทกับประเทศไซปรัสต้องการที่จะปกครองดินแดนนี้แทนสหราชอาณาจักร อาณาเขตของดินแดนครอบคลุมพื้นที่ประมาณ 3% ของเกาะไซปรัส ดินแดนนี้มีพื้นที่สองส่วนแยกกัน คือแอโครเทียรีมีพื้นที่ 123 ตารางกิโลเมตร และดิเคเลียมีพื้นที่ 131 ตารางกิโลเมตร แอโครเทียรีตั้งอยู่ทางใต้ของเกาะไซปรัส ส่วนดิเคเลียตั้งอยู่ทางตะวันออก ซึ่งอยู่ในเขตของไซปรัสเหนือ

## ภูมิศาสตร์

thumb|left|240px|อิพิสโกพี เบย์ เป็นชายฝั่งตะวันตกของ แอโครเทียรี
240px|thumb|left|แผนที่ของ แอโครเทียรี (ตะวันตก) SBA
240px|thumb|left|แผนที่ของ ดิเคเลีย (ตะวันออก) SBA

## ประวัติศาสตร์

## รัฐธรรมนูญ และ ธรรมภิบาล

## เศรษฐกิจ

## ประชากรศาสตร์
### เชื้อชาติ

### ภาษา

### โทรคมนาคม

### สื่อสารมวลชน

## ดูเพิ่ม

*Index of Akrotiri and Dhekelia-related articles
*Outline of Akrotiri and Dhekelia
*ศุลกากรพื้นที่ฐานอำนาจอธิปไตย
*พื้นที่กันชนของสหประชาชาติในไซปรัส

## อ้างอิง

## แหล่งข้อมูลอื่น

* Sovereign Base Areas Administration web-pages 
* BBC News – "UK offers to cede Cyprus land"
* BBC News – "Cyprus protesters clash at UK base"
* Cyprus Mail, Nathan Morley – "Mystery of Dhekelia Cemetery" 
* Cyprus Mail, Nathan Morley – "Dhekelia at 60" 
* 
* 
* The Princess Mary's Hospital RAF Akrotiri
* Cyprus Independence Agreement - Hansard Official UK Parliament Record 
* James Rogers and Luis Simón. The Status and Location of the Military Installations of the Member States of the European Union and Their Potential Role for the European Security and Defence Policy (ESDP). Brussels: European Parliament, 2009. 25&nbsp;pp.

หมวดหมู่:ภูมิศาสตร์ไซปรัส
หมวดหมู่:ประเทศที่ใช้ภาษาอังกฤษเป็นภาษาทางการ
โรงเรียนขุนตาลวิทยาคม

**โรงเรียนขุนตาลวิทยาคม** (; อักษรย่อ: ข.ว., K.W.) เป็นโรงเรียนมัธยมศึกษาประเภทสหศึกษาขนาดกลาง และเป็นโรงเรียนมัธยมศึกษาประจำอำเภอขุนตาล ซึ่งเดิมแยกมาจากอำเภอเทิงในจังหวัดเชียงราย ปัจจุบันมีอายุ  ปี สังกัดสพม 36. กระทรวงศึกษาธิการ

## ประวัติโรงเรียน
โรงเรียนขุนตาลวิทยาคม เดิมชื่อว่าโรงเรียนป่าตาลวิทยาคมอำเภอเทิง จังหวัดเชียงราย ได้ก่อตั้งขึ้นมาด้วยความประสงค์และความร่วมมือร่วมใจของราษฎรในตำบลป่าตาล และตำบลใกล้เคียง ซึ่งมีผู้นำท้องถิ่นเป็นผู้ประสานงานในการขอจัดตั้ง ในปี พ.ศ. 2518 สภาตำบลป่าตาลได้จัดสร้างอาคารเรียนชั่วคราวให้ 1 หลัง 6 ห้องเรียน เป็นลักษณะหลังคามุงสังกะสี ฝากั้นด้วยฟากไม้ไผ่ ณ บริเวณที่สาธารณะที่ได้สงวนไว้ของสภาตำบลป่าตาล ซึ่งตั้งอยู่ที่บ้านเจดีย์หมู่ที่ 11 ตำบลป่าตาล มีพื้นที่ 39 ไร่ 3 งาน 85 ตารางวา ด้วยความตั้งใจจริง และเพื่อเป็นการเตรียมการให้พร้อมและอยู่ในหลักเกณฑ์การอนุมัติให้เปิดทำการสอน ทางสภาตำบลป่าตาลได้ขอยืมครูจากองค์การบริหารส่วนจังหวัดในสมัยนั้น จากโรงเรียนประถมศึกษา กลุ่มโรงเรียนป่าตาล จำนวน 6 คน มาผลัดเปลี่ยนทำการสอนไปก่อน ต่อมาวันที่ 18 มิถุนายน พ.ศ. 2518 กรมสามัญศึกษาก็ได้อนุมัติให้เปิดทำการสอนอย่างเป็นทางการ จึงถือเอาวันนี้เป็นวันคล้ายวันก่อตั้ง หรือวันสถาปนาโรงเรียนขุนตาลวิทยาคม ตามชื่อของอำเภอขุนตาล ตั้งแต่ปี พ.ศ. 2542 ที่ประกาศโดย นายปัญจะ เกศรทอง รัฐมนตรีว่าการกระทรวงศึกษาธิการ เมื่อวันที่ 28 มิถุนายน พ.ศ. 2542 กรมสามัญศึกษาได้บรรจุครูให้ 3 อัตรา เมื่อวันที่ 18 มิถุนายน พ.ศ. 2518 ต่อมาวันที่ 1 ตุลาคม พ.ศ. 2518 ได้มีคำสั่งแต่งตั้ง นายทวี กองมงคล มาดำรงตำแหน่ง ครูใหญ่ เปิดทำการสอนในระดับมัธยมศึกษาตอนต้น เป็นต้นมา  

## โครงการและงานที่โรงเรียนได้รับ
*  ปีการศึกษา 2526 - เข้าร่วมโครงการโรงเรียนมัธยมศึกษาเพื่อพัฒนาชนบท (มพธ. 2 รุ่น 1) 
* ปีการศึกษา 2527 - เข้าร่วมโครงการโรงเรียนนำร่องโครงการสุขภาพในโรงเรียนของกรม	 พลศึกษา 
** - เข้าร่วมโครงการโรงเรียนผู้นำการใช้หลักสูตร 
* ปีการศึกษา 2529 - เปิดทำการสอนในระดับมัธยมศึกษาตอนปลาย 
* ปี พ.ศ. 2547 - รัฐบาลปฏิรูปการศึกษา โรงเรียนถูกยุบรวมจากกรมสามัญเดิม เข้าสังกัด	 สำนักงานเขตพื้นที่การศึกษาเชียงราย เขต 4 สังกัดสำนักงาน	 คณะกรรมการการศึกษาขั้นพื้นฐาน 
* ปี พ.ศ. 2550 - โรงเรียนในโครงการ 1 อำเภอ 1 โรงเรียนในฝัน (โรงเรียนดีประจำอำเภอ) 
* ปี พ.ศ. 2552 - โรงเรียนในโครงการ โรงเรียนแกนนำยกระดับผลสัมฤทธิ์วิทยาศาสตร์- คณิตศาสตร์

## ดูเพิ่ม
* รายชื่อโรงเรียนในจังหวัดเชียงราย

## อ้างอิง

หมวดหมู่:โรงเรียนในจังหวัดเชียงราย
หมวดหมู่:โรงเรียนสังกัดสำนักงานเขตพื้นที่การศึกษามัธยมศึกษาเชียงราย
หมวดหมู่:โรงเรียนมัธยมศึกษาประจำอำเภอในจังหวัดเชียงราย
หมวดหมู่:โรงเรียนมัธยมศึกษาขนาดกลาง
หมวดหมู่:โรงเรียนที่ก่อตั้งในปี พ.ศ. 2518
หมวดหมู่:อำเภอขุนตาล
ภูเบี้ย

**ภูเบี้ย** () เป็นภูเขาที่สูงที่สุดในลาว ตั้งอยู่บนเทือกเขาอันนัม อยู่ทางใต้สุดของที่ราบสูงเชียงขวางในแขวงไชยสมบูรณ์ อากาศในบริเวณนี้หนาวและมีหมอก

## ประวัติศาสตร์
แม้ว่าจะไม่มีหิมะบนยอดภูเบี้ยมานานหลายทศวรรษ แต่มีเอกสารแสดงว่าเมื่อประมาณช่วง พ.ศ. 2400 เคยมีหิมะตกบนยอดภูเบี้ยเป็นครั้งคราว ในวันที่ 10 เมษายน พ.ศ. 2513 เครื่องบินของสายการบินแอร์อเมริกา C-130A ของสหรัฐชนภูเขานี้

พื้นที่นี้จัดเป็นพื้นที่ห่างไกล และเป็นพื้นที่ของทหารชาวม้ง ในราว พ.ศ. 2513 มีชาวม้ง 60,000 คนที่ได้รับการสนับสนุนจากสหรัฐอยู่อาศัยในบริเวณนี้ และยังมีรายงานว่ามีทหารม้งจำนวนเล็กน้อยหลบซ่อนอยู่จนถึง พ.ศ. 2549 ภูเบี้ยเป็นเขตพื้นที่หวงห้ามทางการทหารใกล้กับฐานปฏิบัติการทางอากาศล่องแจ้ง จนถึง พ.ศ. 2551 ยังไม่อนุญาตให้ชาวต่างชาติเข้าไป
## อ้างอิง

## แหล่งข้อมูลอื่น
*Map of Laos (physical)

หมวดหมู่:ภูเขาในประเทศลาว
หมวดหมู่:จุดสูงสุดของประเทศ
วิจิตร สุขสมปอง

**วิจิตร สุขสมปอง** (19 พฤษภาคม พ.ศ. 2489 – ) เป็นนักยิงธนูชาวไทย ผู้เข้าแข่งขันในโอลิมปิกฤดูร้อน 1976 ที่มอนทรีออล และจบการแข่งขันโดยอยู่ในอันดับที่ 36 ด้วยคะแนน 2,032 คะแนน

## อ้างอิง

## แหล่งข้อมูลอื่น
* Welcome to Olympic Committee Of Thailand 

หมวดหมู่:นักยิงธนูชาวไทย
หมวดหมู่:นักกีฬาโอลิมปิกทีมชาติไทย
หมวดหมู่:นักยิงธนูในโอลิมปิกฤดูร้อน 1976
ปลากดกลับหัว

**ปลากดกลับหัว** หรือ **ปลาอัพไซด์ดาวน์แคทฟิช** () เป็นชื่อสามัญของปลาหนังน้ำจืดหลายชนิด หลายสกุล ที่มีพฤติกรรมว่ายน้ำกลับหัวในลักษณะตีลังกาได้  ซึ่งได้แก่

*ปลาแขยงกลับหัว (*Mystus leucophasis*) เป็นปลาที่อยู่ในสกุล *[[Mystus]]* ในวงศ์ Bagridae พบกระจายพันธุ์ในลุ่มน้ำอิรวดีในประเทศพม่าเท่านั้น
*ปลาในวงศ์ Mochokidae หรือ ปลากดคัคคู หรือปลากดกลับหัว ซึ่งเป็นปลาขนาดเล็กมีจุดและสีสันลวดลายแตกต่างกันออกไป แลดูสวยงาม พบกระจายพันธุ์ในทวีปแอฟริกา เป็นปลาวงศ์ที่มีพฤติกรรมเหมือนนกคัคคูหรือนกกาเหว่า คือ ไข่ทิ้งไว้ให้ปลาชนิดอื่น ทั้งปลาหนังด้วยกันที่มีขนาดใหญ่กว่ามาก หรือปลาหมอสีฟักไข่จนกระทั่งเลี้ยงดูลูกอ่อนของตัว ซึ่งในบางครั้งลูกปลาเหล่านี้จะกินลูกปลาของปลาที่เป็นฝ่ายเลี้ยงไว้จนหมดด้วย แม้กระทั่งขณะอมลูกปลาไว้ในปาก โดยที่แม่ปลาไม่รู้ตัวมาก่อนเลย

ทั้งหมดนิยมเลี้ยงเป็นปลาสวยงาม เนื่องจากเป็นปลาขนาดเล็กและมีพฤติกรรมการว่ายน้ำที่แปลก รวมกับสีสันที่สวยงาม แลดูเพลินตา

## อ้างอิง

หมวดหมู่:ปลาแบ่งตามชื่อสามัญ
หมวดหมู่:ตระกูลปลาหนัง
หมวดหมู่:ปลาตู้
หมวดหมู่:การเลี้ยงปลา
หมวดหมู่:ปลาแบ่งตามชื่อสามัญ
โดรางานะ

***โดรางานะ*** หรือที่รู้จักในชื่อ ***ไคเทโอโบเอรุ โดรางานะ*** () เป็นเกมการศึกษาภาษาญี่ปุ่นในระบบนินเท็นโด ดีเอส ที่ได้รับการเปิดตัว ณ วันที่ 27 พฤศจิกายน ค.ศ. 2008 โดยอิงจากรายการโทรทัศน์ *[[โดราเอมอน]]* ในเกมนี้ บรรดาเด็กชาวญี่ปุ่นจะต้องเรียนรู้คาตากานะ, ฮิรางานะ และศัพท์ภาษาญี่ปุ่นที่สอนโดยโดราเอมอน ทั้งยังได้เรียนรู้ถึงการลากเส้นและรูปร่าง รวมถึงยังจับคู่อักษรคาตากานะกับอักษรฮิรางานะได้อย่างถูกต้อง

## การตอบรับ
เว็บไซต์แฟมิซือให้คำวิจารณ์เกมดังกล่าวในเชิงบวกและให้คะแนนที่ 95 คะแนน

## อ้างอิง

## แหล่งข้อมูลอื่น
* Official Website 
* Doragana on the Dora 2112 News 
* Game Demo and Trailer

หมวดหมู่:โดราเอมอน
หมวดหมู่:วิดีโอเกมที่ออกวางจำหน่ายในปี พ.ศ. 2551
หมวดหมู่:เกมสำหรับนินเท็นโดดีเอส
บัส-แตร์

thumbnail|350px|สถานที่ตั้งของบัส-แตร์ (สีแดง) ภายใน กัวเดอลุป

**บัส-แตร์** () เป็นเมืองหลวงและเมืองใหญ่ที่สุดของดินแดนกัวเดอลุป ซึ่งเป็นอาณานิคมโพ้นทะเลของประเทศฝรั่งเศส มีพื้นที่ 5.78 ตารางกิโลเมตร มีประชากร 11,894 คน

## สภาพอากาศ

## อ้างอิง
*INSEE

## แหล่งข้อมูลอื่น

หมวดหมู่:เลสเซอร์แอนทิลลีส
คิงเอดเวิร์ดพ็อยนต์

thumbnail|350px|คิงเอดเวิร์ดพ็อยนต์

**คิงเอดเวิร์ดพ็อยนต์** () เป็นศูนย์กลางการบริหารของเกาะเซาท์จอร์เจียและหมู่เกาะเซาท์แซนด์วิช ตั้งอยู่บนชายฝั่งตะวันออกเฉียงเหนือของเกาะเซาท์จอร์เจีย พิกัดอยู่ที่ 54 ° 17 '36 ° 30' w ที่นี่เป็นที่ตั้งของท่าเรือ และเป็นที่แห่งเดียวในเกาะเซาท์จอร์เจียและหมู่เกาะเซาท์แซนด์วิชที่มีสิ่งอำนวยความสะดวกครบครัน

หมวดหมู่:สถานีวิจัย
หมวดหมู่:ภูมิศาสตร์แอนตาร์กติกา
หมวดหมู่:เกาะเซาท์จอร์เจียและหมู่เกาะเซาท์แซนด์วิช
งูเขียวหางไหม้

*สำหรับงูเขียวจำพวกอื่น ดูที่: [[งูเขียว]]*

**งูเขียวหางไหม้** เป็นงูที่อยู่ในสกุล *Trimeresurus* ในวงศ์งูแมวเซา (Viperidae) 

มีรูปร่างโดยรวม คือ มีหัวยาวมนใหญ่เป็นรูปสามเหลี่ยม คอเล็ก ตัวอ้วนสั้น ปลายหางมีสีแดง ลำตัวมีสีเขียวอมเหลืองสด บางตัวมีสีเขียวอมน้ำเงิน หางสีแดงสด บางตัวมีหางสีแดงคล้ำเกือบเป็นสีน้ำตาล อันเป็นที่มาของชื่อ จัดเป็นงูพิษอ่อน ผิดไปจากงูสกุลหรือชนิดอื่นในวงศ์เดียวกัน โดยผู้ที่ถูกกัดจะไม่ถึงกับเสียชีวิต นอกจากเสียแต่ว่ามีโรคหรืออาการอื่นแทรกแซง โดยผู้ที่ถูกกัดจะมีอาการปวดอย่างรุนแรงทันทีที่ถูกกัด แล้วค่อย ๆหายใน 5-6 ชั่วโมง บริเวณที่ถูกกัดจะบวมอย่างรวดเร็วในระยะ 3-4 วันแรก จากนั้นจะค่อย ๆ ยุบบวมในเวลา 5-7 วัน อาจจะมีเลือดออกจากรอยเขี้ยว แต่ไม่มาก หากมีอาการมากกว่านี้ถือว่าเป็นอาการหนัก

เป็นงูที่เลื้อยช้า ๆ ไม่รวดเร็ว มีนิสัยดุและฉกกัดเมื่อเข้าใกล้ ชอบอาศัยตามซอกชายคา, กองไม้, กระถางต้นไม้, กอหญ้า ออกหากินในเวลากลางคืนทั้งบนต้นไม้  และตามพื้นดินที่มีหญ้ารก ๆ โดยกิน นก, หนู, จิ้งจก, ตุ๊กแก, สัตว์ฟันแทะ รวมถึงสัตว์สะเทินบกสะเทินน้ำต่าง ๆ เป็นอาหาร ขณะเกาะนอนบนกิ่งไม้ จะใช้ลำตัวและหางรัดพันยึดกับกิ่งไม้ไว้  โดยปกติ เป็นงูที่ออกลูกเป็นตัวครั้งละประมาณ 8-12 ตัว แต่ก็มีบางชนิดเหมือนกันที่ออกลูกเป็นไข่

พบกระจายพันธุ์ทั่วไปในภูมิภาคเอเชียใต้และเอเชียตะวันออกเฉียงใต้ จนถึงหมู่เกาะแปซิฟิก พบประมาณ 35 ชนิด ในประเทศไทย พบชุกชุมในภาคกลางและภาคตะวันออก เช่น งูเขียวหางไหม้ท้องเหลือง (*T. trigonocephalus*), งูเขียวหางไหม้ลายเสือ (*T. purpureomaculatus*), งูหางแฮ่มกาญจน์ (*T. kanburiensis*), งูปาล์ม (*T. puniceus*) เป็นต้น โดยมีชนิดที่ค้นพบใหม่ คือ งูเขียวหางไหม้ภูเก็ต (*T.  phuketensis*) ที่พบในป่าดิบชื้น ในจังหวัดภูเก็ต เมื่อเดือนตุลาคม พ.ศ. 2552

## อ้างอิง

## แหล่งข้อมูลอื่น
*งูเขียวหางไหม้ 

หมวดหมู่:วงศ์ย่อยงูหางกระดิ่ง
หมวดหมู่:งูเขียวหางไหม้
หมวดหมู่:สัตว์ที่พบในประเทศไทย
รายชื่อรางวัลที่ธงไชย แมคอินไตย์ได้รับ

รางวัลที่ได้รับของ **[[ธงไชย แมคอินไตย์]]** ในวงการบันเทิงประเภทรางวัลทางด้านดนตรี ละคร ภาพยนตร์ รวมทั้งรางวัลส่งเสริมภาพลักษณ์ และรางวัลอื่นๆที่ไม่เกี่ยวข้องกับผลงาน  ที่ได้รับตั้งแต่ปี พ.ศ. 2527 - ปัจจุบัน

## รางวัลรวมทุกประเภท

**หมายเหตุ** : ไม่รวมเครื่องราชอิสริยาภรณ์ และเหรียญเชิดชูเกียรติต่างๆ

## เกียรติประวัติ

**เกียรติประวัติที่สำคัญ** โดยสถาบันต่างๆ ทั้งภาครัฐ และภาคเอกชน มีการมอบรางวัล รวมทั้งทำการสำรวจ และจัดอันดับบุคคล ตลอดจนผลงานที่โดดเด่น และมีภาพลักษณ์ที่เป็นแบบอย่างด้านต่างๆ เพื่อเป็นขวัญและกำลังใจให้กับศิลปิน ในส่วนของธงไชยมีรายละเอียดบางส่วนดังนี้  

### รางวัล เหรียญ โล่ เกียรติบัตร

* ตัวหนังสือสี **น้ำเงิน** เป็นรางวัลที่ได้รับจากผลงาน
* ตัวหนังสือสี **เขียว** เป็นรางวัลที่ได้รับจากการประพฤติปฏิบัติ การเป็นแบบอย่างที่ดี นอกเหนือจากผลงาน
* ตัวหนังสือสี **ม่วง** เป็นรางวัลที่นอกเหนือจากผลงาน และการประพฤติปฏิบัติ

### ผลการสำรวจ

### สรุปผล จัดอันดับผลงาน

### ผู้ทรงอิทธิพล ฉายา นิยาม

## อ้างอิง




หมวดหมู่:ธงไชย แมคอินไตย์
เหงียน วัน ลิญ

**เหงียน วัน ลิญ** () เป็นเลขาธิการพรรคคอมมิวนิสต์เวียดนามตั้งแต่เดือนธันวาคม พ.ศ. 2529 – มิถุนายน พ.ศ. 2534 เขามีบทบาทสำคัญในการสนับสนุนนโยบายปฏิรูปเศรษฐกิจหรือโด๋ยเม้ย และริเริ่มให้ถอนทหารเวียดนามออกจากกัมพูชา

ลิญเกิดในฮานอยเมื่อ 1 กรกฎาคม พ.ศ. 2458 มีชื่อเดิมว่าเหงียน วัน กุ๊ก เขาไปเติบโตที่ภาคใต้และเข้าร่วมกับพรรคคอมมิวนิสต์ ระหว่างสงครามโลกครั้งที่ 2 เขาถูกฝรั่งเศสจับขังไว้ เมื่อพ้นโทษเขาได้ทำงานกับเล สวน ซึ่งเป็นสมาชิกพรรคที่โดดเด่นในภาคใต้ หลังการรวมเวียดนาม เขาได้เป็นคณะกรรมการเมืองโฮจิมินห์ซิตี แต่ต่อมาได้หมดบทบาททางการเมือง เมื่อ พ.ศ. 2521–2522 เพราะคัดค้านการใช้นโยบายสังคมนิยมในดินแดนที่เป็นเวียดนามใต้เดิม เสียชีวิตด้วยโรคมะเร็งตับเมื่อ 27 เมษายน พ.ศ. 2541 ในโฮจิมินห์ซิตี

## อ้างอิง
* ไมเคิล ลีเฟอร์. พจนานุกรมการเมืองสมัยใหม่ในเอเชียตะวันออกเฉียงใต้ กทม. สำนักพิมพ์มหาวิทยาลัยธรรมศาสตร์. 2548.หน้า 499 – 500

หมวดหมู่:เลขาธิการพรรคคอมมิวนิสต์เวียดนาม
หมวดหมู่:นักการเมืองเวียดนาม
หมวดหมู่:บุคคลจากจังหวัดฮึงเอียน
เล ดึ๊ก เถาะ

**เล ดึ๊ก เถาะ** () เป็นสมาชิกอาวุโสของพรรคคอมมิวนิสต์เวียดนาม และเป็นผู้ที่เข้าร่วมการเจรจาจนเกิดข้อตกลงสันติภาพปารีส ที่ยุติการแทรกแซงทางทหารของสหรัฐในสงครามเวียดนาม

เถาะเกิดเมื่อ 14 ตุลาคม พ.ศ. 2454 ที่จังหวัดห่านาม บิดาเป็นเจ้าหน้าที่ของรัฐบาลอาณานิคมฝรั่งเศส เถาะเข้าร่วมในการต่อต้านฝรั่งเศสโดยเป็นผู้ร่วมก่อตั้งพรรคคอมมิวนิสต์อินโดจีน เคยถูกจับและถูกจำคุกหลายปี เมื่อถูกปล่อยตัวจึงเข้าร่วมกับโฮจิมินห์ เขาเป็นคณะกรรมการกลางของพรรคคอมมิวนิสต์ที่รับผิดชอบสาขาพรรคในภาคใต้

ในปี พ.ศ. 2516 เถาะได้รับรางวัลโนเบลสาขาสันติภาพ ร่วมกับเฮนรี คิสซินเจอร์ แต่เขาปฏิเสธรับรางวัลดังกล่าว

เถาะมีบทบาทสำคัญในการรุกรานกัมพูชาเมื่อ พ.ศ. 2521 และต่อต้านการปฏิรูปเศรษฐกิจ ผลของแรงกดดันจากนานาชาติทำให้เขาต้องออกจากคณะกรรมการกลางใน พ.ศ. 2529 เถาะเสียชีวิตเมื่อ 13 ตุลาคม พ.ศ. 2533 ซึ่งทำให้เวียดนามยอมอ่อนข้อในปัญหากัมพูชา
 
## อ้างอิง

## แหล่งข้อมูลิื่น
* October 1968 Conversation between Le and Chinese Foreign Minister Chen Yi
* Foreign Relations of the United States, 1969–1976, vol. 42, ''Vietnam: The Kissinger-Le Duc Tho Negotiations''
* 
* ไมเคิล ลีเฟอร์. **พจนานุกรมการเมืองสมัยใหม่ในเอเชียตะวันออกเฉียงใต้.** กรุงเทพฯ : สำนักพิมพ์มหาวิทยาลัยธรรมศาสตร์, 2548, หน้า 509-510.

หมวดหมู่:นักการเมืองเวียดนาม
หมวดหมู่:บุคคลจากจังหวัดห่านาม
หมวดหมู่:ผู้ได้รับรางวัลโนเบลสาขาสันติภาพ
เล ขา เฟียว

**พลเอกอาวุโส เล ขา เฟียว** (; 27 ธันวาคม พ.ศ. 2474 – 7 สิงหาคม พ.ศ. 2563) เป็นนักการเมืองชาวเวียดนามซึ่งดำรงตำแหน่งเลขาธิการพรรคคอมมิวนิสต์เวียดนามตั้งแต่เดือนธันวาคม พ.ศ. 2540 ถึงเดือนเมษายน พ.ศ. 2544  Le Kha Phieu รับราชการในกองทัพประชาชนเวียดนามในช่วงสงครามอินโดจีนครั้งที่ 1 และ 2 เข้าร่วมในสงครามกัมพูชาและเป็นหัวหน้าแผนกการเมืองทั่วไปของกองทัพประชาชนเวียดนาม

## ประวัติ
เลขาเฟียวเกิดเมื่อ 27 ธันวาคม พ.ศ. 2474 ที่ชุมชนดงเค อำเภอดงเซิน จังหวัดทัญฮว้า ในอดีตอาณานิคมอินโดจีนของฝรั่งเศส เฟียวเข้าร่วมกับพรรคคอมมิวนิสต์เมื่อ พ.ศ. 2482 และเข้าร่วมในการต่อต้านฝรั่งเศส เขาสำเร็จการศึกษาจากวิทยาลัยการทหาร และไปศึกษาต่อทางด้านการทหารในสหภาพโซเวียต ขณะเป็นทหารในกองทัพ เขาได้ร่วมรบในสงครามอินโดจีนทั้งสองครั้ง และได้ไปประจำการในกัมพูชาตั้งแต่ พ.ศ. 2527 – 2531 จากนั้น ได้เข้าสู่คณะกรรมการกลางของพรรคใน พ.ศ. 2534 และได้เป็นคณะกรรมการถาวรใน พ.ศ. 2539 นโยบายของเขาเน้นอนุรักษนิยมที่กังวลผลกระทบจากการปฏิรูปตลาด แต่วางตัวเป็นกลางต่อการใช้นโยบายโด๋ยเม้ย เขาออกจากคณะกรรมการกลางใน พ.ศ. 2533

## ถึงแก่อสัญกรรม
**เลขาเฟียว**ถึงแก่อสัญกรรมด้วยวัย 89 ปีเมื่อเวลา 02:52 น. ของวันที่ 7 สิงหาคม พ.ศ. 2563 ในฮานอยหลังจากป่วยมาระยะหนึ่ง 

เพื่อเป็นเกียรติแก่สหายเลขาเฟียว คณะกรรมการกลางพรรคคอมมิวนิสต์เวียดนาม, สมัชชาแห่งชาติสาธารณรัฐสังคมนิยมเวียดนาม, ประธานาธิบดีแห่งสาธารณรัฐสังคมนิยมเวียดนาม, รัฐบาลสาธารณรัฐสังคมนิยมเวียดนาม, และคณะกรรมการกลางปิตุภูมิเวียดนาม ได้เห็นพ้องอนุมัติจัดพิธีศพของสหายเลขาเฟียวเป็นพิธีศพระดับชาติ โดยพิธีศพจัดขึ้นที่ National Funeral House กรุงฮานอย พิธีคาราวะศพเริ่มตั้งแต่เวลา 20:00 น. ของวันที่ 14 สิงหาคม 2020 ถึง 12:00 น. ของวันที่ 15 สิงหาคม 2020 และให้มีกำหนดการระยะเวลาไว้ทุกข์ 2 วัน ทั่วประเทศสำหรับการถึงแก่อสัญกรรมของเขาระหว่างวันที่ 14 ถึง 15 สิงหาคม พ.ศ. 2563 โดยร่างของเขาถูกฝังไว้ที่สุสานมายดัชในฮานอย

## อ้างอิง
* ไมเคิล ลีเฟอร์. **พจนานุกรมการเมืองสมัยใหม่ในเอเชียตะวันออกเฉียงใต้.** กรุงเทพฯ : สำนักพิมพ์มหาวิทยาลัยธรรมศาสตร์, 2548, หน้า 509.

หมวดหมู่:เลขาธิการพรรคคอมมิวนิสต์เวียดนาม
หมวดหมู่:ทหารชาวเวียดนาม
หมวดหมู่:พลเอกอาวุโสชาวเวียดนาม
หมวดหมู่:นายพลชาวเวียดนาม
หมวดหมู่:นักการเมืองเวียดนาม
หมวดหมู่:บุคคลจากจังหวัดทัญฮว้า
เมอลายูอิซลัมเบอราจา

**เมอลายูอิซลัมเบอราจา** () เป็นวลีทางการเมืองที่ใช้ในบรูไน แปลว่า "ราชาธิปไตยอิสลามมลายู" เป็นปรัชญาการปกครองของบรูไนที่สมเด็จพระราชาธิบดีฮัสซานัล โบลเกียห์ ทรงประกาศในเดือนมกราคม พ.ศ. 2527 จุดประสงค์ของระบอบนี้คือเพื่อต่อต้านการนับถือศาสนาอิสลามแบบเคร่งครัดจากภายนอก ต่อต้านแนวคิดโลกิยนิยม และสร้างความชอบธรรมให้กับการปกครองของราชวงศ์ วิชาเมอลายูอิซลัมเบอราจาได้รับการกำหนดให้เป็นวิชาบังคับในโรงเรียนและมหาวิทยาลัย และทำให้เกิดข้อห้ามทางศาสนาหลายประการที่เป็นเอกลักษณ์ของสังคมบรูไน

## อ้างอิง

* ไมเคิล ลีเฟอร์. พจนานุกรมการเมืองสมัยใหม่ในเอเชียตะวันออกเฉียงใต้ กทม. สำนักพิมพ์มหาวิทยาลัยธรรมศาสตร์. 2548. หน้า 434.

หมวดหมู่:บทความเกี่ยวกับ การเมืองการปกครอง ที่ยังไม่สมบูรณ์
หมวดหมู่:การเมืองบรูไน
งูเห่าพ่นพิษ

[thumb|250px|[งูเห่าพ่นพิษสีทอง (*Naja sumatrana*) เป็นงูเห่าพ่นพิษที่พบได้ในประเทศไทย]]
**งูเห่าพ่นพิษ** () เป็นงูเห่ากลุ่มหนึ่ง ที่สามารถพ่นพิษออกจากต่อมพิษได้ แทนที่จะกัดเหมือนงูเห่าหรืองูทั่วไป 

งูเห่าพ่นพิษ สามารถพ่นพิษได้ไกลถึง 2 เมตร โดยแรงบีบจากกล้ามเนื้อบีบต่อมพิษและบังคับออกผ่านไปยังข้างหน้าหลุมที่ซอกของเขี้ยว แต่เดิมเคยเชื่อว่า งูเห่าพ่นพิษออกมาจากการไล่ลมออกจากปอดเพื่อขับพิษไปข้างหน้า ซึ่งได้รับการพิสูจน์แล้วว่าผิด 

พิษของงูเห่าพ่นพิษหากถูกผิวหนังจะไม่เกิดผลใด ๆ แต่ถ้าโดนเข้าตา จะทำให้ตาบอดได้ หากไม่ได้รับการรักษาที่ถูกวิธีและท่วงทันเวลา เพราะมีฤทธิ์ทำให้กระจกตาบวม ซึ่งงูก็จะเล็งที่ตาของศัตรูที่มาคุกคามด้วย ซึ่งพิษของงูเห่าพ่นพิษมีผลกระทบและทำให้เหยื่อมีอาการอัมพาตได้รุนแรงกว่างูเห่าทั่วไป  

งูเห่าพ่นพิษมีรูปร่างและลักษณะทั่วไปคล้ายกับงูเห่าชนิดที่พ่นพิษไม่ได้ ยากแก่การแยกแยะได้จากลักษณะภายนอก พบแพร่กระจายพันธุ์ได้ทั้งในทวีปเอเชียและแอฟริกา สำหรับในประเทศไทยมีงูเห่าพ่นพิษอยู่ 2 ชนิด

## การจำแนก
แอฟริกา:
* *[[Naja ashei]]*
* *[[Naja katiensis]]*
* *[[Naja mossambica]]*
* *[[Naja nigricincta]]*
* *[[Naja nigricollis]]* 
* *[[Naja nubiae]]*
* *[[Naja pallida]]*

เอเชีย:
* *[[Naja philippinensis]]*
* *[[Naja samarensis]]* 
* *[[Naja siamensis]]* – งูเห่าพ่นพิษสยาม (พบในประเทศไทย)
* *[[Naja sputatrix]]*
* *[[Naja sumatrana]]* – งูเห่าพ่นพิษสีทอง (พบในประเทศไทย)

นอกจากนี้แล้วยังมีงูบางชนิดที่ไม่จัดว่าเป็นงูเห่า ก็ยังสามารถพ่นพิษได้ด้วย เช่น งูเห่าพ่นพิษคอวงแหวน (*Hemachatus haemachatus*) ที่พบในทวีปแอฟริกา และงูเขียวหางไหม้หมั่งฉั่น (*Protobothrops mangshanensis*) ที่พบเฉพาะในมณฑลหูหนาน ประเทศจีน

## อ้างอิง

## แหล่งข้อมูลอื่น

* Video งูเห่าพ่นพิษแดงแอฟริกาพ่นพิษใส่ศัตรู
หมวดหมู่:วงศ์งูพิษเขี้ยวหน้า
หมวดหมู่:สัตว์แบ่งตามชื่อสามัญ
บีโอโก

thumb|หาด Arena Blanca เกาะ Bioko
**บีโอโก** () เป็นเกาะและส่วนที่อยู่ทางเหนือสุดของประเทศอิเควทอเรียลกินี และเป็นที่ตั้งของกรุงมาลาโบเมืองหลวงของประเทศ ตั้งอยู่ในอ่าวกินี ห่างจากชายฝั่งตะวันตกของทวีปแอฟริกา (ประเทศแคเมอรูน) ออกไป 32 กิโลเมตร มีพื้นที่ของ 2,017 ตารางกิโลเมตร (779 ตารางไมล์) บีโอโกเป็นเกาะภูเขาไฟ ยอดเขาสูงสุดชื่อปีโกบาซีเล (Pico Basile) มีความสูง 3,012 เมตร (9,882 ฟุต)

## อ้างอิง
* Room, Adrian (1994). *African placenames*. Jefferson, North Carolina (USA): McFarland. ISBN 0-89950-943-6
* Sundiata, Ibrahim K. (1990). *Equatorial Guinea: Colonialism, State Terror, and the Search for Stability*. Boulder, Colorado (USA): Westview Press. ISBN 0-8133-0429-6

## แหล่งข้อมูลอื่น
* Bioko Biodiversity Protection Program
* Gulf of Guinea Conservation Group 
* Virginia Morell: "Island ark", National Geographic Magazine August 2008; link 

หมวดหมู่:ประเทศอิเควทอเรียลกินี
หมวดหมู่:อดีตอาณานิคมในทวีปแอฟริกา
หมวดหมู่:ประเทศที่มีข้อเสนอ
สิ่งแวดล้อม

**สิ่งแวดล้อม** หมายถึง
* สิ่งแวดล้อม (ชีวฟิสิกส์), ปัจจัยทางฟิสิกส์และชีววิทยา ร่วมกับอันตรกิริยาทางเคมีที่กระทบต่อสิ่งมีชีวิต
* สิ่งแวดล้อม (ระบบ), สภาพแวดล้อมของระบบเชิงกายภาพที่อาจมีอันตรกิริยากับระบบโดยแลกเปลี่ยนมวล พลังงานหรือคุณสมบัติอย่างอื่น

นอกจากนี้ยังอาจหมายถึง
* สิ่งแวดล้อมสรรค์สร้าง, สภาพแวดล้อมที่ถูกสร้างขึ้นซึ่งเป็นสถานที่สำหรับกิจกรรมของมนุษย์ มีตั้งแต่สภาพแวดล้อมพลเมืองขนาดใหญ่ไปจนถึงสถานที่ส่วนบุคคล
* สิ่งแวดล้อมทางธรรมชาติ, สิ่งมีชีวิตและสิ่งไม่มีชีวิตทั้งหมด
* สิ่งแวดล้อมทางสังคม, วัฒนธรรมที่ปัจเจกบุคคลอาศัยอยู่ และบุคคลและสถาบันที่มีอันตรกิริยากับบุคคลนั้น
* สิ่งแวดล้อมทางกายภาพ, ในนิเวศวิทยา
* สิ่งแวดล้อมศึกษา, กระบวนการที่มุ่งสร้างให้ประชากรโลกมีความสำนึกและห่วงใยในปัญหาสิ่งแวดล้อม
ทรัพยากรธรรมชาติ

**ทรัพยากรธรรมชาติ** เกิดขึ้นตามธรรมชาติในสิ่งแวดล้อมที่ค่อนข้างปลอดการรบกวนจากมนุษย์ ในรูปแบบของธรรมชาติ ทรัพยากรธรรมชาติมักมีลักษณะของปริมาณความหลากหลายทางชีวภาพและความหลากหลายของภูมิประเทศในหลายระบบนิเวศ

ทรัพยากรธรรมชาติมาจากสิ่งแวดล้อม บางทรัพยากรสำคัญต่อการดำรงชีพของมนุษย์ ขณะที่ส่วนใหญ่ถูกใช้เพื่อตอบสนองความต้องการ ทรัพยากรธรรมชาติยังอาจจำแนกต่อไปได้อีกหลายวิธีเช่นการทำสิ่งต่าง ๆ ที่เป็นประโยชน์

ทรัพยากรธรรมชาติเป็นวัสดุและองค์ประกอบที่สามารถพบได้ในสิ่งแวดล้อม ผลิตภัณฑ์ทุกอย่างที่มนุษย์ทำขึ้นประกอบด้วยทรัพยากรธรรมชาติ (ในระดับมูลฐาน) ทรัพยากรธรรมชาติอาจมีเป็นสิ่งแยกกัน เช่น น้ำและอากาศบริสุทธิ์ เช่นเดียวกับสิ่งมีชีวิตอย่างปลา หรืออาจมีอยู่ในรูปผลัด (alternative) ที่ต้องผ่านขบวนการเพื่อให้ได้มาซึ่งทรัพยากร เช่น แร่โลหะ น้ำมันและพลังงานรูปส่วนใหญ่

มีการถกเถียงอย่างมากทั่วโลกในเรื่องการจัดสรรทรัพยากรธรรมชาติ ซึ่งบางส่วนเป็นเพราะความขาดแคลนที่เพิ่มขึ้น (การหมดไปของทรัพยากร) แต่ยังเนื่องจากการส่งออกทรัพยากรธรรมชาติเป็นพื้นฐานของเศรษฐกิจหลายประเทศ (โดยเฉพาะอย่างยิ่งสำหรับประเทศพัฒนาแล้ว)

บางทรัพยากรธรรมชาติสามารถพบได้ทุกหนแห่ง เช่น แสงอาทิตย์และอากาศ อย่างไรก็ดี ทรัพยากรส่วนมากมิได้พบทั่วไป เพียงเกิดขึ้นในพื้นที่เล็ก ๆ กระจัดกระจายกัน ทรัพยากรกลุ่มนี้เรียกว่า ทรัพยากรท้องถิ่น มีทรัพยากรน้อยชนิดมากที่ถูกพิจารณาว่าใช้แล้วไม่หมด (inexhaustible) คือ จะไม่หมดไปในอนาคตอันใกล้ ทรัพยากรกลุ่มนี้ ได้แก่ รังสีดวงอาทิตย์ พลังงานความร้อนใต้พิภพ และอากาศ (แม้การเข้าถึงอากาศที่สะอาดอาจหมดไปได้) อย่างไรก็ดี ทรัพยากรส่วนใหญ่เป็นประเภทที่ใช้แล้วหมดไป (exhaustible) หมายความว่า มีปริมาณจำกัด และหมดไปได้หากจัดการอย่างไม่เหมาะสม ทรัพยากรธรรมชาติเป็นวัสดุ ซึ่งสิ่งมีชีวิตสามารถได้รับจากธรรมชาติเพื่อดำรงชีพหรือองค์ประกอบอื่นของสิ่งแวดล้อมตามธรรมชาติที่มนุษย์สามารถใช้ประโยชน์ได้เพื่อเพิ่มสวัสดิการของตนก็ถูกพิจารณาว่าเป็นทรัพยากรธรรมชาติเช่นกัน
ประชากรศาสตร์ลาว

[thumb|ตลาดริมทางเท้าใน[หลวงพระบาง.]]
ต่อไปนี้เป็นการบรรยาย**ลักษณะประชากรลาว**

คาดว่ามีประชากรลาวประมาณ 6.48 ล้านคน ใน เดือนกรกฎาคม พ.ศ. 2554 การกระจายตัวทั่วประเทศไม่สม่ำเสมอ ประชากรส่วนใหญ่อาศัยอยู่ในบริเวณที่ราบลุ่มแม่น้ำโขงและเวียงจันทน์ ที่มีผู้อยู่อาศัยถึง 569,000 คนใน พ.ศ. 2542 ความหนาแน่นของประชากรเป็น 23.4 คนต่อตารางกิโลเมตร 
## ภาพรวม
ภาพของประชากรลาวไม่ชัดเจน เพราะรัฐบาลแบ่งกลุ่มประชากรตามพื้นที่ที่อยู่อาศัยแทนที่จะใช้เชื้อชาติ ลาวลุ่มมี 68% ลาวเทิงมี 22% ลาวสูง (รวมชาวม้งและเย้า) 9% ชนกลุ่มน้อยชาวเวียดนามมี 2%

กลุ่มชาติพันธุ์ลาวเป็นกลุ่มที่อาศัยในที่ราบลุ่มและเรียกว่าลาวลุ่ม เป็นกลุ่มที่มีความโดดเด่นทางการเมืองและวัฒนธรรม คิดเป็น 60% ของประชากรทั้งหมด กลุ่มชาติพันธุ์ลาวเป็นส่วนหนึ่งของชาวไท-ไตที่อพยพลงมาจากประเทศจีน ทางภาคเหนือเป็นที่อยู่ของลาวสูง ได้แก่ ชนเผ่าแม้ว-เย้า กลุ่มชนที่พูดภาษาในตระกูลออสโตรเอเชียติก และทิเบต-พม่า เช่น ชาวม้ง ชาวเย้า ชาวอาข่าและชาวลาหู่ ซึ่งเข้ามาในบริเวณนี้ราวพุทธศตวรรษที่ 24 เขตภูเขาทางภาคกลางและภาคใต้เป็นที่อยู่ของลาวเทิงหรือกลุ่มชนที่พูดภาษากลุ่มมอญ-เขมร ชนกลุ่มน้อยชาวจีนและเวียดนามอาศัยอยู่ในเมือง แต่ก็ได้อพยพออกจากลาว 2 ครั้งใหญ่ๆคือหลังจากที่ลาวได้รับเอกราช และหลัง พ.ศ. 2518

ศาสนาหลักของลาวเป็นศาสนาพุทธนิกายเถรวาท การนับถือธรรมชาติเป็นศาสนาของชนเผ่าต่างๆ มีผู้นับถือศาสนาคริสต์และศาสนาอิสลามจำนวนหนึ่ง ภาษาราชการและภาษาหลักของประเทศคือภาษาลาว ชาวลาวเทิงและลาวสูงจะใช้ภาษาของเผ่าตนเอง ภาษาฝรั่งเศสเคยใช้มากในสมัยที่เป็นอาณานิคม แต่ปัจจุบันกำลังลดลง และใช้ภาษาอังกฤษเพิ่มขึ้น 
[thumb|550px|center|ประชากรของลาว ข้อมูลจาก [FAO, พ.ศ. 2548]]

right|300px|thumb|ชายชาวลาวกำลังดื่มน้ำหมักตราป้าเช็ง(เป็นตาแซ่บคัก)
thumb|right|300px|โรงเรียนประถมศึกษาในเขตชนบททางภาคเหนือของลาว

## ประชากร
จากข้อมูลใน พ.ศ. 2553 ประชากรลาวเพิ่มขึ้นจาก 1.7 ล้านคนใน พ.ศ. 2493 เป็น 8.2 ล้านคนใน พ.ศ. 2553 จนถึง พ.ศ. 2543 ประชากรวัยเด็ก 0-14 ปี คิดเป็น 40% ของประชากรทั้งหมด อัตราการเจริญพันธุ์ของประชากรลดลง สัดส่วนของประชากรวัยสูงอายุต่ำ คิดเป็นเพียง 3.9%

## กลุ่มชาติพันธุ์
right|200px|thumb|หญิงชาวม้งในหลวงพระบาง
ใน พ.ศ. 2538 รัฐบาลของลาวระบุว่ามีกลุ่มชาติพันธุ์ทั้งสิ้น 149 กลุ่ม โดยเป็นเชื้อชาติหลักๆ 47 กลุ่ม รัฐบาลลาวจะใช้คำว่าชนชาติส่วนน้อยในการกล่าวถึงกลุ่มชาติพันธุ์อื่นที่ไม่ใช่ลาว แต่จะไม่ใช้คำว่าชนพื้นเมือง มีการใช้ภาษาต่างกันถึง 82 ภาษา กลุ่มที่สำคัญได้แก่ ลาว 55% ชาวขมุ 11% ชาวม้ง 8% ชาวเวียดนาม2% กลุ่มอื่นๆ 26% (พ.ศ. 2548)

## อ้างอิง

* CIA World Factbook 
* Lao Statistics Bureau 

หมวดหมู่:ประเทศลาว
ลาว
เกิซตาปู

[250px|thumb|right|ตำแหน่งสำคัญรอบ ๆ [จัตุรัสเมอร์เดกา ขณะเกิดเหตุการณ์ เมื่อ 30 กันยายน พ.ศ. 2508]]
**เกิซตาปู** () เป็นคำย่อในภาษาอินโดนีเซียที่ย่อมาจากขบวนการ 30 กันยายนหรือ*เกอรากันเซ็ปเต็มเบอร์ตีกาปูลุฮ์* () ซึ่งเป็นคำที่ฝ่ายรัฐบาลใช้เรียกกลุ่มที่ก่อรัฐประหารแต่ล้มเหลวเมื่อ 1 ตุลาคม พ.ศ. 2508

รัฐประหารครั้งนี้นำโดยทหารบกและทหารอากาศจำนวนหนึ่ง มีผู้บัญชาการกองพันจากหน่วยรักษาความปลอดภัยของซูการ์โนเป็นหัวหน้า เข้าลักพาตัวนายพลอาวุโสในกองทัพจำนวน 6 คน รวมทั้งพลโทอะฮ์มัด ยานี ผู้บัญชาการทหารบก ผู้ถูกลักพาตัวทั้งหมด ถูกนำไปไว้ที่ฐานทัพอากาศฮาลิม และถูกสังหารในที่สุด ศพถูกนำไปทิ้งน้ำ จากนั้น กลุ่มกบฏได้ประกาศจัดตั้งสภาปฏิวัติ พลตรีซูฮาร์โต นายพลที่สำคัญคนหนึ่งในขณะนั้น และไม่ได้ถูกลักพาตัวได้เข้ายึดอำนาจและปราบปรามกลุ่มรัฐประหารได้ภายใน 2 วัน

พรรคคอมมิวนิสต์อินโดนีเซียถูกกล่าวหาว่าอยู่เบื้องหลังเหตุการณ์นี้ ผู้สนับสนุนและสมาชิกพรรคถูกกองกำลังฝ่ายความมั่นคงและกลุ่มอิสลามหัวรุนแรงทำร้ายร่างกาย นอกจากนั้น ความเชื่อถือในตัวซูการ์โนลดลง เพราะซูการ์โนไปปรากฏตัวที่ฐานทัพระหว่างเกิดรัฐประหาร การที่เขาไม่ประณามกลุ่มที่สังหารนายพลและยังออกมากล่าวว่าเรื่องที่เกิดขึ้นเป็นเรื่องภายในกองทัพ ทำให้คะแนนนิยมของเขาลดลงมาก สุดท้าย ซูการ์โนจึงต้องยอมให้ซูฮาร์โตขึ้นมาบริหารประเทศ และพรรคคอมมิวนิสต์อินโดนีเซียกลายเป็นพรรคนอกกฎหมาย

## อ้างอิง
* ไมเคิล ลีเฟอร์. พจนานุกรมการเมืองสมัยใหม่ในเอเชียตะวันออกเฉียงใต้ กทม. สำนักพิมพ์มหาวิทยาลัยธรรมศาสตร์. 2548. หน้า 148 - 149
## แหล่งข้อมูลอื่น

*United States Department of State documents on U.S. Foreign Relations, 1964–1968: Indonesia
**Coup and Counter Reaction, October 1965 – March 1966: Documents 142–205

หมวดหมู่:การเมืองอินโดนีเซีย
หมวดหมู่:ความพยายามรัฐประหาร
ลมฟ้าอากาศ

**ลมฟ้าอากาศ** () เป็นสถานะของบรรยากาศ ถึงระดับที่ว่าบรรยากาศร้อนหรือเย็น เปียกหรือแห้ง สงบหรือมีพายุ เปิดหรือมีเมฆ ปรากฏการณ์ลมฟ้าอากาศส่วนมากเกิดขึ้นในชั้นโทรโพสเฟียร์ ใต้ชั้นสตราโทสเฟียร์ ลมฟ้าอากาศโดยทั่วไปหมายถึงอุณหภูมิวันต่อวันและกิจกรรมหยาดน้ำฟ้า ขณะที่ภูมิอากาศ (climate) เป็นคำใช้กับสภาพบรรยากาศโดยเฉลี่ยเป็นระยะเวลานาน

ลมฟ้าอากาศเกิดจากความแตกต่างของแรงดันอากาศ (อุณหภูมิและความชื้น) ระหว่างที่หนึ่งกับอีกที่หนึ่ง ความแตกต่างของความดันและอุณหภูมิเหล่านี้สามารถเกิดขึ้นเนื่องจากมุมของดวงอาทิตย์ที่จุดหนึ่ง ๆ ซึ่งแตกต่างกันโดยละติจูดจากเขตร้อน ความแตกต่างของอุณหภูมิที่มากระหว่างอากาศบริเวณขั้วโลกกับเขตร้อนทำให้เกิดลมกรด ระบบลมฟ้าอากาศในละติจูดกลาง เช่น พายุหมุนนอกเขตร้อน เกิดขึ้นจากความไร้เสถียรภาพของการไหลของลมกรด เพราะแกนของโลกเอียงเมื่อเทียบกับระนาบวงโคจร แสงอาทิตย์จึงตกกระทบที่มุมต่างกันในแต่ละช่วงเวลาของปี บนพื้นผิวโลก ตามปกติอุณหภูมิมีพิสัย ±40 °ซ ต่อปี ในช่วงหลายพันปีที่ผ่านมา การเปลี่ยนแปลงวงโคจรของโลกกระทบต่อปริมาณและการกระจายพลังงานแสงอาทิตย์ที่โลกได้รับและส่งอิทธิพลต่อภูมิอากาศระยะยาวและการเปลี่ยนแปลงภูมิอากาศของโลก 

จากนั้น ความแตกต่างของอุณหภูมิพื้นผิวทำให้เกิดความแตกต่างของความดัน ที่ระดับความสูงสูงกว่าจะเย็นกว่าที่ระดับความสูงต่ำกว่าเนื่องจากความแตกต่างของความร้อนจากการบีบอัด การพยากรณ์อากาศเป็นการประยุกต์วิทยาศาสตร์และเทคโนโลยีเพื่อพยากรณ์สภาพของบรรยากาศในเวลาอนาคตและในที่ตั้งหนึ่ง ๆ บรรยากาศเป็นระบบอลวน ฉะนั้นการเปลี่ยยแปลงเล็กน้อยต่อส่วนหนึ่งของระบบสามารถพัฒนาไปมีผลกระทบใหญ่หลวงต่อระบบโดยรวมได้ ความพยายามของมนุษย์ในการควบคุมลมฟ้าอากาศมีตลอดประวัติศาสตร์มนุษย์ และมีหลักฐานว่ากิจกรรมของมนุษย์อย่าง เกษตรกรรมและอุตสาหกรรมได้เปลี่ยนแปลงรูปแบบลมฟ้าอากาศโดยมิได้ตั้งใจ

การศึกษาว่าลมฟ้าอากาศทำงานอย่างไรบนดาวเคราะห์ดวงอื่นนั้นมีประโยชน์ในการทำความเข้าใจว่าลมฟ้าอากาศบนโลกทำงานอย่างไร จุดสังเกตที่มีชื่อเสียงในระบบสุริยะ จุดแดงใหญ่บนดาวพฤหัสบดี เป็นพายุแอนติไซโคลนซึ่งรู้จักกันว่ามีมาแล้วอย่างน้อย 300 ปี อย่างไรก็ดี ลมฟ้าอากาศมิได้จำกัดอยู่เฉพาะบนดาวเคราะห์เท่านั้น ชั้นโคโรนาของดาวฤกษ์สูญหายไปในอวกาศอย่างต่อเนื่อง ทำให้เกิดเป็นสิ่งที่เป็นบรรยากาศบาง ๆ ทั่วระบบสุริยะ การเคลื่อนที่ของแก๊สที่พุ่งออกจากดวงอาทิตย์เรียกว่า ลมสุริยะ

## อ้างอิง
ปลาผีเสื้อจมูกยาวเหลือง

**ปลาผีเสื้อจมูกยาวเหลือง** หรือ **ปลาผีเสื้อจมูกยาวขอบตาขาว** (; ) ปลาทะเลชนิดหนึ่ง ในวงศ์ปลาผีเสื้อ (Chaetodontidae)

มีส่วนปากยาวมาก ครีบหลังตอนหน้ามีก้านครีบยาว ลำตัวสีเหลืองสด หน้าและหัวสีคล้ำถึงครึ่งบนลูกตา ขอบตาด้านล่างขาวถึงจะงอยปากและข้างแก้ม มีจุดสีดำตรงด้านท้ายครีบก้น ครีบหางใส

มีความยาวประมาณ 19 เซนติเมตร พบกระจายพันธุ์ในแนวปะการังในทะเลเขตร้อน-เขตอบอุ่นทั่วโลก ตั้งแต่อินโดแปซิฟิก, ฮาวาย, ทะเลแดง, ทะเลคอร์เตซ, อเมริกาใต้, หมู่เกาะกาลาปากอส, ทะเลญี่ปุ่น, ไมโครนีเซีย ในน่านน้ำไทย เฉพาะฝั่งทะเลอันดามันเท่านั้น จัดเป็นปลาที่พบได้น้อย เป็นปลาที่อาศัยอยู่ตามลำพังหรือเป็นคู่ กินโพลิปของปะการัง, หอย และหนอนทะเล เป็นอาหาร

เป็นปลาผีเสื้ออีกชนิดหนึ่ง ที่นิยมเลี้ยงกันเป็นปลาสวยงาม และจัดแสดงตามพิพิธภัณฑ์สัตว์น้ำ

## อ้างอิง

## แหล่งข้อมูลอื่น
* รูปและข้อมูลเพิ่มเติม

จมูกยาวเหลือง
หมวดหมู่:ปลาตู้
หมวดหมู่:ปลาทวีปอเมริกาใต้
ดาวบริวารของดาวอังคาร

ดาวบริวารสองดวงของดาวอังคารคือโฟบอสและดีมอส พวกมันมีรูปร่างไม่สม่ำเสมอ ทั้งสองดวงถูกค้นพบโดยนักดาราศาสตร์ชาวอเมริกันชื่อ แอซัฟ ฮอลล์ ในเดือนสิงหาคม ค.ศ. 1877

เมื่อเทียบกับดวงจันทร์ของโลกแล้ว โฟบอสและดีมอสมีขนาดเล็กมาก โฟบอสมีเส้นผ่านศูนย์กลาง 22.2&nbsp;กิโลเมตร (13.8&nbsp;ไมล์) และมีมวล 1.08 กิโลกรัม ขณะที่ดีมอสมีเส้นผ่านศูนย์กลาง 12.6&nbsp;กิโลเมตร (7.8&nbsp;ไมล์) และมีมวล 1.5 กิโลกรัม โฟบอสโคจรอยู่ใกล้ดาวอังคารมากกว่า โดยมีกึ่งแกนเอก  และคาบการโคจร 7.66 ชั่วโมง ในขณะที่ดีมอสโคจรไกลกว่า โดยมีกึ่งแกนเอก  และคาบการโคจร 30.35 ชั่วโมง

## ประวัติ

## รายละเอียด

**5 มีนาคม 2024:** นาซาเผยแพร่ภาพการเคลื่อนผ่านหน้าของดีมอส, โฟบอส และดาวพุธที่ถ่ายโดยยานสำรวจ *[[เพอร์เซเวอแรนซ์]]* บนดาวอังคาร

## ต้นกำเนิด

## ระเบียงภาพ

Image:Phobos.jpg|โฟบอสโดยมีหลุมอุกกาบาตสติกนีย์อยู่ทางด้านขวา (2003)
Image:Phobosmgs.gif|โฟบอส (1998)
Image:Phobos deimos diff.jpg|การเปรียบเทียบ - โฟบอส (บน) และดีมอส (ล่าง) (2005)
File:Phobos & Deimos full thumb.png|ภาพถ่ายจากพื้นผิวดาวอังคารโดยยานสำรวจสปิริต:ดีมอส (ซ้าย) และโฟบอส (ขวา) ในภาพนิ่งเฟรมเดียว
File:Moon Phobos Deimos.png|โฟบอสและดีมอสเทียบกับดวงจันทร์
File:PIA17352-MarsMoons-PhobosPassesDeimos-RealTime.gif|ภาพจากยาน *[[คิวริออซิตี]]* ที่ถ่ายดวงจันทร์ของดาวอังคาร:โฟบอสเคลื่อนผ่านหน้าดีมอส (1 สิงหาคม 2013)


## เชิงอรรถ

## อ้างอิง

## อ่านเพิ่ม
*First International Conference On The Exploration Of Phobos And Deimos (2007)
**Pascal Lee – ''A Case for the Human Exploration of the Moons of Mars'' (2007) (pdf)

## แหล่งข้อมูลอื่น
*Gazetteer of Planetary Nomenclature – Mars (USGS)
*Interactive 3D visualisation of the orbits of Mars and its moons Phobos and Deimos


หมวดหมู่:ระบบสุริยะ
เซนแฮบิตส์

**เซนแฮบิตส์ ** () เป็นหนึ่งในบล็อกที่มีผู้เข้าชมมากที่สุดในโลก มีสมาชิกลงทะเบียนไว้กว่า 240,000 ราย  และจากการจัดอันดับของอเล็กซ่าถือเป็นเวปไซต์ยอดนิยมอันดับที่ 5,706 ในประเทศสหรัฐอเมริกา โดยครอบคลุมเรื่องความเรียบง่าย การใช้ชีวิตอย่างประหยัด การเลี้ยงดูลูก ความสุข แรงจูงใจ การขจัดหนี้ การออม อาหารเพื่อสุขภาพ ความสำเร็จในการปรับเปลี่ยนนิสัย การบรรลุจุดมุ่งหมาย

เซนแฮบิทถูกสร้างขึ้นโดยลีโอ บาเบาต้า(เกิดเมื่อ 30 เมษายน 2516) บล็อกเกอร์ นักเขียนบทความ ผู้แต่งหนังสือหลายเล่ม ปัจจุบันย้ายจากหมู่เกาะกวมมาอยู่ที่ซานฟรานซิสโก ประเทศสหรัฐอเมริกา ลีโอได้เขียนบทความแรกลงเมื่อวันที่ 1 กุมภาพันธ์ 2550 ในเดือนก.พ.2552 นิตยสารไทม์ให้บล็อกเซนแฮบิทเป็นสุดยอด 25 บล็อกแห่งปี 2552  และในเดือนมิถุนายน 2553 ได้ให้เซนแฮบิตเป็นอันดับหนึ่งในสุดยอด25บล็อกของนิตยสารไทม์ เนื้อหาจนถึงปี 2553 ส่วนใหญ่เน้นไปทางการเพิ่มประสิทธิภาพ ประสิทธิผล(Productivity)และการจัดระเบียบชีวิต แต่ในเวลาต่อมาลีโอเองได้เปลี่ยนหัวข้อของบล็อกและส่งเสริมให้ผู้อ่านมุ่งเน้นเรื่องการทำชีวิตให้เรียบง่ายมากกว่าการทำงานให้สำเร็จลุล่วงให้มากขึ้น ดูได้จากโพส"โยนการเพิ่มผลผลิตทิ้งไป"(Toss Productivity Out) ซึ่งโพสเมื่อวันที่ 6 กันยายน 2554

ลีโอยังมีบล็อกที่เกี่ยวกับการใช้ชีวิตอย่างเรียบง่าย  เขากระตุ้นให้โครงการ* The 100 Things Challenge*   อยู่ในความสนใจของผู้คน ซึ่งเป็นวิธีการหนึ่งที่สำคัญเพื่อการมีชีวิตที่เรียบง่าย (Simple living)โครงการท้าทายให้ลดสิ่งที่เป็นเจ้าของจำกัดอยู่ที่ 100 ชิ้นหรือต่ำกว่า ซึ่งต่อมาลีโอได้ท้าทายให้เหลือแค่ 50 ชิ้นใน *50 Things Challenge* 

ในวันที่ 6 พฤศจิกายน 2550 ลีโอได้ออกหนังสือฉบับอิเล็กทรอนิกส์ *Zen To Done: The Ultimate Simple Productivity System*&nbsp;was made available to purchase. ซึ่งเป็นการรวบรวมบทความยอดนิยมที่โพสไว้ในบล็อกเซนแฮบิท

ในวันที่ 7 มกราคม 2551 บล็อกเซนแฮบิทและหนังสือ Zen To Done ได้ประกาศตัวเป็นส่วนที่ไม่มีลิขสิทธิ์ สามารถนำไปใช้ในสาธารณะโดยอิสระ

ในวันที่ 30 ธันวาคม 2551 ลีโอตีได้พิมพ์หนังสือเล่มแรกของเขา *The Power of Less *โดยสำนักพิมพ์ Hyperion Books ซึ่งต่อมาได้อยู่ในรายชื่อหนังสือที่ขายดีของร้านหนังสืออเมซอนในวันแรกที่วางขาย&nbsp; และยังคงเป็นหนังสือที่มียอดขายลำดับต้นๆของหนังสือในกลุ่มแรงจูงใจ ธุรกิจ

## อ้างอิง

## แหล่งข้อมูลอื่น

* Zen Habits
* *[http://zenhabits.net/2007/11/zen-to-done-the-simple-productivity-e-book/ Zen To Done: The Ultimate Simple Productivity System*] &nbsp;by&nbsp;Leo Babauta
* Leo Babauta's bio 
* Leo Babauta's personal site
* The Power of Less website 
* mnmlist

หมวดหมู่:บล็อก
ค้างคาวสเปกตรัม

*สำหรับค้างคาวแวมไพร์แปลงอย่างอื่น ดูที่: [[ค้างคาวแวมไพร์แปลง]]*

**ค้างคาวสเปกตรัม** หรือ **ค้างคาวแวมไพร์แปลง** (;  – *แวมไพรัม สเปกตรัม*) เป็นค้างคาวขนาดใหญ่ชนิดหนึ่ง เป็นค้างคาวชนิดเดียวเท่านั้นที่อยู่ในสกุล *Vampyrum*

## ลักษณะ
ค้างคาวสเปกตรัมจัดเป็นค้างคาวขนาดใหญ่ ถือเป็นค้างคาวขนาดใหญ่ที่สุดที่พบได้ในซีกโลกใหม่ โดยมีความกว้างของปีกเมื่อกางออกได้ถึง 60–91.4 เซนติเมตร (24–36 นิ้ว) โดยมีตัวอย่างที่กว้างมากกว่า 100 เซนติเมตร (39 นิ้ว) ความยาวลำตัว 12.5–13.5 เซนติเมตร (4.9–5.3 นิ้ว) และมีน้ำหนักประมาณ 145–190 กรัม (5.1–6.7 ออนซ์)

ถูกเรียกว่าเป็นค้างคาวแวมไพร์แปลง (ซึ่งมิใช่ Megadermatidae ที่พบในทวีปเอเชีย) ด้วยมีพฤติกรรมที่คล้ายคลึงกับค้างคาวแวมไพร์ หรือค้างคาวดูดเลือด หากแต่ค้างคาวผีจะไม่ดูดเลือดเป็นอาหาร แต่จะมีพฤติกรรมบินโฉบสัตว์อื่นกินเป็นอาหาร เช่น หนู และนก โดยเฉพาะนกพิราบ หรือแม้แต่ค้างคาวเหมือนกัน สามารถบินโฉบจับได้ทั้งบนพื้นและกลางอากาศ ด้วยการใช้ประสาทสัมผัสที่ดีเลิศทางการดมและฟังเสียงจากระบบเอคโคโลเคชั่น ที่ฟังจากเสียงสะท้อนจากวัตถุที่มันปล่อยเสียงออกมาคล้ายกับโซนาร์

## ถิ่นที่อยู่
กระจายพันธุ์ในป่าดิบชื้น ตั้งแต่ตอนใต้ของประเทศเม็กซิโก, ทวีปอเมริกากลาง, ตอนเหนือของทวีปอเมริกาใต้ และประเทศตรินิแดดและโตเบโก

## การหากิน
ค้างคาวสเปกตรัม ออกหากินในเวลากลางคืนเหมือนค้างคาวชนิดอื่น สามารถจับสัตว์ที่มีขนาดใหญ่กว่าและแข็งแรงกว่าได้รวมถึงเหยื่อที่มีกลิ่นแรง บางครั้งเป็นสัตว์ครึ่งบกครึ่งน้ำ หรือสัตว์เลื้อยคลาน โดยจะโจมตีขณะอยู่บนกิ่งไม้มากกว่าหลบอยู่ในโพรง แต่อัตราน้ำหนักของเหยื่อโดยเฉลี่ยจะอยู่ที่ 20–150 กรัม (0.71–5.3 ออนซ์) ซึ่งเท่ากับน้ำหนักของตัวมันเอง และพบว่าสามารถกินนกที่แตกต่างกันได้มากถึง 18 ชนิด รวมถึงสัตว์ขนาดเล็กอย่างแมลง เช่น จิ้งหรีด, จักจั่น ด้วย 

## อ้างอิง

## แหล่งข้อมูลอื่น

หมวดหมู่:วงศ์ค้างคาวจมูกใบไม้โลกใหม่
หมวดหมู่:สัตว์ที่พบในอเมริกากลางหมวดหมู่:สัตว์ที่พบในทวีปอเมริกาใต้
เลือดออกในสมองใหญ่

**เลือดออกในสมองใหญ่** () เป็นภาวะเลือดออกในกะโหลกศีรษะชนิดหนึ่งซึ่งเกิดขึ้นในเนื้อสมอง อาจเกิดจากการบาดเจ็บต่อสมอง หรือเกิดขึ้นเองในลักษณะเป็นโรคหลอดเลือดสมอง ก็ได้

หมวดหมู่:การบาดเจ็บของระบบประสาท
หมวดหมู่:โรคหลอดเลือดสมอง
วงศ์มังคุด

**วงศ์มังคุด** หรือ *([[:En:Clusiaceae]])* หรือ *([[:En:Guttiferae]])* Juss. (1789) (*nom. alt. et cons.* = alternative and valid name) เป็นวงศ์ของพืชมีดอกที่มี 37 สกุล และ 1610 ชนิด ทั้งไม้ยืนต้นและไม้พุ่ม มีกมียางคล้ายน้ำนม เป็นพืชเขตร้อน มีลักษณะสัณฐานที่ต่างกันมาก (เช่น กลีบดอก 3 to 10 กลีบ กลีบดอกรวมหรือไม่รวม และอื่นๆ). ตามAPG IIIวงศ์นี้อยู่ในอันดับ Malpighiales โดย APG III system รายงานว่ามีพืชในวงศ์นี้ 14 สกุลและ 595 ชนิด

ลักษณะหนึ่งที่พบได้ในวงศ์นี้ และพบได้น้อยในวงศ์อื่น เช่น (:En:Malpighiaceae) คือให้รางวัลแก่ผู้ผสมเกสรมากกว่าละอองเรณูหรือน้ำหวาน บางชนิดสร้างเรซินที่ ผึ้ง ใช้ในการสร้างรัง 

## อ้างอิง

## แหล่งข้อมูลอื่น

* See Guttiferae  in L. Watson and M.J. Dallwitz (1992 onwards). The families of flowering plants: descriptions, illustrations, identification, information retrieval.  http://delta-intkey.com 
* See Key to Clusiaceae (Guttiferae) genera from Brazil (in portuguese) 

หมวดหมู่:วงศ์มังคุด
กรูตไอลันดต์

**กรูตไอลันดต์** (Groote Eylandt) เป็นเกาะที่ใหญ่ที่สุดในอ่าวคาร์เพนทาเรีย ทางตะวันออกเฉียงเหนือของประเทศออสเตรเลีย อยู่ห่างจากแผ่นดินใหญ่ของดินแดนนอร์เทิร์นเทร์ริทอรี ราว 50 กม. เกาะมีความกว้างจากทิศตะวันออกไปยังตะวันตกราว 50 กม. และความยาวทางทิศเหนือไปใต้ราว 60 กม. มีพื้นที่ 2,326.1 กม² อยู่สูงจากระดับน้ำทะเลปานกลางเฉลี่ย 15 ม.

หมวดหมู่:เกาะในประเทศออสเตรเลีย